CELEX: 62012TN0168
Language: mt
Date: 2012-04-13 00:00:00
Title: Kawża T-168/12: Rikors ippreżentat fit- 13 ta’ April 2012 — Georgias et vs Il-Kunsill u Il-Kummissjoni

9.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 165/33
            
         Rikors ippreżentat fit-13 ta’ April 2012 — Georgias et vs Il-Kunsill u Il-Kummissjoni
   (Kawża T-168/12)
   2012/C 165/55
   Lingwa tal-kawża: l-Ingliż
   
      Partijiet
   
   
      Rikorrenti: Aguy Clement Georgias (Harare, Iż-Zimbabwe); Trinity Engineering (Private) Ltd (Harare); u Georgiadis Trucking (Private) Ltd (Harare) (rappreżentanti: M. Robson u E. Goulder, Solicitors, u H. Mercer, Barrister)
   
      Konvenuti: Il-Kummissjoni Ewropea u Il-Kusill tal-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tikkundanna lill-Unjoni Ewropea u lill-Kummissjoni u/jew lill-Kunsill għall-ħlas tad-dannu kkawżat, riżultat tal-applikazzjoni ta’ ċerti miżuri restrittivi fir-rigward taż-Żimbabwe, billi jikkumpensaw lir-rikorrenti, abbażi tal-Artikolu 268 TFUE u tat-tieni paragrafu tal-Artikolu 340 TFUE, għall-ammonti li ġejjin jew ammonti oħra li l-Qorti Ġenerali tikkunsidra li huma xierqa:
               
                           (i)
                        
                        
                           EUR 469 520,24 jew l-ekwivalenti tiegħu lil Trinity;
                        
                     
                           (ii)
                        
                        
                           EUR 5 627 020 jew l-ekwivalenti tiegħu lil Georgiadis;
                        
                     
                           (iii)
                        
                        
                           EUR 374 986,57 jew l-ekwivalenti tiegħu lis-Senatur Georgias;
                        
                     
                           (iv)
                        
                        
                           ammont ikkunsidrat xieraq mill-Qorti Ġenerali sabiex tikkumpensa lis-Senatur Georgias għad-dannu allegat li ma huwiex ta’ natura pekunjarja;
                        
                     
                           (v)
                        
                        
                           interessi bir-rata annwali ta’ 8 % fuq is-somom imsemmija iktar ’il fuq jew kwalunkwe rata oħra li tista’ talloka l-Qorti Ġenerali;
                        
                     
         
               —
            
            
               tordna jekk, u sa fejn il-Qorti Ġenerali tikkunsidra li huwa meħtieġ, evalwazzjoni tad-dannu soffert mir-rikorrenti;
            
         
               —
            
            
               tikkundanna lill-Kummissjoni u/jew lill-Kunsill għall-ispejjeż sostnuti mir-rikorrenti f’dawn il-proċeduri.
            
         
      Motivi u argumenti prinċipali
   
   Insostenn tar-rikors tagħhom, li permezz tiegħu jixtiequ jiksbu ħlas għad-dannu min-naħa tal-UE minħabba responsabbiltà mhux kuntrattwali, ir-rikorrenti jinvokaw żewġ motivi.
   
               (1)
            
            
               L-ewwel motiv ibbażat fuq
               
                           —
                        
                        
                           azzjonijiet illegali li jirriżultaw mill-adozzjoni tar-Regolament tal-Kummissjoni (KE) Nru 412/2007, tas-16 ta’ April 2007, li jemenda r-Regolament tal-Kunsill (KE) Nru°314/2004 dwar ċerti miżuri restrittivi fir-rigward taż-Żimbabwe (ĠU L 101, p. 6):
                           
                                       (i)
                                    
                                    
                                       żball manifest tal-evalwazzjoni tal-fatti flimkien ma’ ksur tad-drittijiet tad-difiża u tad-dritt għal protezzjoni ġudizzjarja effettiva;
                                    
                                 
                                       (ii)
                                    
                                    
                                       użu ħażin ta’ poter;
                                    
                                 
                                       (iii)
                                    
                                    
                                       ksur tad-drittijiet tad-difiża għal dak li jirrigwarda t-tiġdid tal-miżuri ta’ ffrizar tal-beni.
                                    
                                 
                     
         
               (2)
            
            
               It-tieni motiv ibbażat fuq
               
                           —
                        
                        
                           li d-dannu soffert jinkludi:
                           
                                       (i)
                                    
                                    
                                       it-telf ta’ opportunitajiet għall-attivita’ kummerċjali speċifika minħabba l-applikazzjoni extra-territorjali tal-miżuri ta’ iffriżar tal-beni għall-persuni kkonċernati kollha li jeżerċitaw attivita’ kummerċjali fl-UE;
                                    
                                 
                                       (ii)
                                    
                                    
                                       stress personali minħabba t-telf eventwali tal-attivita’ kummerċjali fl-UE;
                                    
                                 
                                       (iii)
                                    
                                    
                                       telf li jirriżulta mill-applikazzjoni tal-imsemmi regolament għas-Senatur Georgias f’Mejju 2007 u mat-tiġdid ta’ dan ir-regolament, li jwassal għal dannu finanzjarju u anki mhux finanzjarju minħabba li ġie eskluż mit-territorju tal-UE u ġie suġġett għall-iffriżar tal-assi tiegħu.